Krauss-Maffei Wegmann (KMW) konserni qiymati 1,7 mlrd yevrolik 100 dona Panzerhaubitze2000 gaubitsalarini ishlab chiqarishga ariza bergan va GFR iqtisodiyot vazirligining ruxsatini olgan. Foto: Wikipedia Germaniya hukumati Ukrainaga yuz dona gaubitsa sotilishiga rozilik berdi. Bu haqda Krauss-Maffei Wegmann (KMW) konserni vakiliga tayanib Spiegel nashri xabar qildi. Xabarda aytilishicha, 11 iyul kuni Krauss-Maffei Wegmann (KMW) konserni qiymati 1,7 mlrd yevrolik 100 dona Panzerhaubitze2000 gaubitsalarini ishlab chiqarishga ariza bergan va GFR iqtisodiyot vazirligining ruxsatini olgan. "Ukraina aprelda gaubitsalarni bevosita ishlab chiqaruvchidan sotib olish imkoniyati berilishini so‘ragandi. KMW bu so‘rovga darhol o‘z taklifini bergan", - deb yozadi Spiegel. Konsern vakilining so‘zlariga ko‘ra, gaubitsalarni ishlab chiqarish yaqin kunlarda boshlanadi.